Elton John

Sir Elton Hercules John, CH CBE (rod. Reginald Kenneth Dwight; * 25. marec 1947, Pinner, Middlesex, Anglicko) je anglický spevák, skladateľ a klavirista. Od roku 1967 spolupracuje so svojím skladateľským partnerom Berniem Taupinom, s ktorým dodnes nahral viac ako 30 albumov. Začiatkom decembra 2024 oznámil, že prišiel o zrak.

Počas jeho 50-ročnej kariéry predal Elton John viac ako 300 miliónov nahrávok, vďaka čomu sa stal jedným z najpredávanejších hudobných umelcov na svete. Má viac ako 50 hitov v prvej 40, vrátane siedmych po sebe idúcich albumov na 1. mieste v USA a 58 singlov v prvej 40 rebríčka Billboard Hot 100. Jeho najúspešnejším singlom je „Something About the Way You Look Tonight“/„Candle in the Wind 1997“, ktorého sa predalo viac ako 33 miliónov kópií po celom svete a stal sa „najpredávanejším singlom všetkých čias“. (certified sales)Elton John: Biography | Rolling Stone Music Rolling Stone "Candle in the Wind 1997 easily became the all-time highest-certified single". See also: Guinness Book of Records, 2009 Edition, pages 14, 15 & 169   Elton John získal počas svojej kariéry šesť Cien Grammy, päť cien Brit Award, dve ceny Academy Award, jednu cenu Zlatý glóbus, jednu cenu Tony Award, jednu cenu Disney Legends a ocenenie Kennedy Center Honors v roku 2004. V roku 2004 ho časopis Rolling Stone zaradil na 49. miesto vo svojom zozname 100 vplyvných hudobníkov rock and rollovej éry.

V roku 1994 bol Elton John uvedený do Rock and Roll Hall of Fame, v roku 2013 do Songwriters Hall of Fame spolu s Berniem Taupinom."Fellows – The British Academy of Songwriters, Composers and Authors" . BASCA. Retrieved 9 January 2014 V roku 1996 bol menovaný za komandéra Radu britského impéria a v roku 1998 získal rytierstvo od Alžbety II. za „hudobné a charitatívne služby“.

Elton John je od konca 80. rokov tiež bojovníkom proti AIDS. V roku 1992 založil nadáciu Elton John AIDS Foundation. Táto nadácia získala viac ako 200 miliónov dolárov."Elton John on his idol, Leon Russell". Reuters. Retrieved 30 May 2012 Od roku 1976 Elton John sa verejne hlásil k bisexualite a v roku 1988 otvorene uviedol, že je gay, pričom dňa 21. decembra 2005 uzavrel registrované partnerstvo s Davidom Furnishom.

 Detstvo 
Elton John rod. Reginald Kenneth Dwight je najstarším dieťaťom Stanleyho Dwighta (1925 – 1991) a jediným dieťaťom Sheily Eileenovej (rod. Harrisovej; 1925 – 2017). Vyrastal v štvrti Pinner spolu so starými rodičmi z matkinej strany. Jeho rodičia sa zosobášili v roku 1945,GRO Register of Marriages: MAR 1945 3a 1257 Dwight Stanley = Harris Sheila E keď sa rodina presťahovala do neďalekého dvojdomu. John navštevoval Pinner Wood Junior School, Reddiford School a Pinner County Grammar School; vo svojich 17. rokoch následne odišiel do školy tesne pred vykonaním skúšok, aby sa venoval hudobnej kariére.Elizabeth Rosenthal, His Song: The Musical Journey of Elton John, Billboard Books, 2001.

Keď John začal považovať svoju hudobnú kariéru seriózne, jeho otec, ktorý pracoval ako letový poručík v Royal Air Force, sa ho pokúšal nasmerovať k tradičnejšej kariére, napríklad k bankovníctvu. John priznal, že jeho divoké divadelné kostýmy a predstavenia boli  spôsobom, ako sa odpútať od veľmi obmedzujúceho detstva. Obaja jeho rodičia inklinovali k hudbe; otec hrával na trúbku s Bob Millar Band, čo bola poloprofesionálna kapela, ktorá hrávala pri vojenských tancoch. Dwightovci boli nadšenci platní, čím vystavovali svojho syna populárnym spevákom a hudobníkom už odmalička. John povedal, že ho okamžite chytil rock and roll, keď matka v roku 1956 kúpila nahrávky Elvisa Presleyho a Bill Haley & His Comets. 

 Diskografia 

Sólové štúdiové albumy
 Empty Sky (1969)
 Elton John (1970)
 Tumbleweed Connection (1970)
 Madman Across the Water (1971)
 Honky Château (1972)
 Don't Shoot Me I'm Only the Piano Player (1973)
 Goodbye Yellow Brick Road (1973)
 Caribou (1974)
 Captain Fantastic and the Brown Dirt Cowboy (1975)
 Rock of the Westies (1975)
 Blue Moves (1976)
 A Single Man (1978)
 Victim of Love (1979)
 21 at 33 (1980)
 The Fox (1981)
 Jump Up! (1982)
 Too Low for Zero (1983)
 Breaking Hearts (1984)
 Ice on Fire (1985)
 Leather Jackets (1986)
 Reg Strikes Back (1988)
 Sleeping with the Past (1989)
 The One (1992)
 Made in England (1995)
 The Big Picture (1997)
 Songs from the West Coast (2001)
 Peachtree Road (2004)
 The Captain & the Kid (2006)
 The Diving Board (2013)
 Wonderful Crazy Night (2016)
 Regimental Sgt. Zippo (2021)

Albumy spoluprác
 Duets (1993)
 The Union s Leonom Russellom (2010)
 Good Morning to the Night s Pnau (2012)

Soundtracky, filmová hudba a divadelné albumy
 Friends (1971)
 Leví kráľ (1994)
 Aida (1998)
 Elton John and Tim Rice's Aida (1999)
 The Muse (1999)
 The Road to El Dorado (2000)
 Billy Elliot (2005)
 Lestat (2005)
 Gnomeo & Juliet (2011)

Filmy
 Kingsman: The Golden Circle , USA (2017)
 Elton John: Me, Myself & I (2007) autobiografia Eltona Johna
 The Country Bears, US (2002) ako Elton John
 Spice World, UK (1997) ako Elton John
 Tommy, UK (1975) ako Pinball Wizard
 Born to Boogie, US (1972) ako Elton John s Marcom Bolanom a Ringom Starrom

 Referencie 

 Iné projekty 

 Externé odkazy 
 Elton John's official website

 Komentár Eltona Johna (The Guardian)

 Zdroj 


Kategória:Držitelia ceny Grammy
Kategória:Držitelia ceny Brit Award
Kategória:LGBT hudobníci
Kategória:Rock and Roll Hall of Fame
Kategória:Anglickí rockoví hudobníci
Kategória:Anglickí aktivisti
Kategória:Anglickí speváci-skladatelia
Kategória:Britskí rockoví klaviristi
Kategória:Softrockoví hudobníci
Kategória:Anglickí herci
Kategória:Barytonisti
Kategória:Rockoví speváci
Kategória:Tenoristi
Kategória:Hollywoodsky chodník slávy
Kategória:Nositelia Ordre des Arts et des Lettres
Kategória:Absolventi University of London
Kategória:Glam rockoví hudobníci
Kategória:LGBT osobnosti USA
Kategória:Interpreti MCA Records
Kategória:Commanders of the Order of the British Empire